ආර්ථික සබඳතා ශක්තිමත් කර ගනිමින් ශ්‍රී ලාංකික තරුණ තරුණියන් සඳහා වැඩි වැඩියෙන් රැකියා අවස්ථා ලබාදීමට සූදානම් බව දකුණු කොරියාව අවධාරණය කරයි.මේ වනවිට ශ්‍රී ලාංකික තරුණ තරුණියන් 25,000 ක් පමණ දකුණු කොරියාවේ විවිධ ක්ෂේත්‍රවල රැකියා කරන බවද ඔවුන්ගේ සේවය තම රටේ ආර්ථික වර්ධනයට බෙහෙවින්ම ශක්තියක් බවද ශ්‍රී ලංකාවේ දකුණු කොරියානු තානාපති ජොන්ග් මූන් චොයි මහතා පවසයි.‍මාධ්‍ය වෙත අදහස් පළ කරමින් වැඩිදුරටත් කරුණු දැක්වූ ශ්‍රී ලංකාවේ දකුණු කොරියානු තානාපතිවරයා සඳහන් කළේ ශ්‍රී ලාංකික තරුණ තරුණියන් සඳහා දකුණු කොරියානු රැකියා අවස්ථා ලබාදීමෙන් මෙරට ආර්ථිකය සඳහා සුබවාදී දායකත්වයක් ලබාදීමට තම රටට හැකිවී තිබෙන බවයි.මේ අතර ඒ මහතා පෙන්වා දුන්නේ ශ්‍රී ලංකා ජනාධිපති මහින්ද රාජපක්ෂ මහතාගේ දකුණු කොරියානු සංචාරයත් සමඟ දෙරට අතර පවත්නා ආර්ථික, සමාජයීය සබඳතා තවදුරටත් ශක්තිමත්කර ගන්නට හැකිවී තිබෙන බවත් එහි ප්‍රතිඵලයක් වශයෙන් ශ්‍රී ලාංකික තරුණ තරුණියන්ට වැඩි වශයෙන් රැකියා අවස්ථා ලබාදෙන්නට හැකියාව ලැබී තිබෙන බවත්ය‍.ශ්‍රී ලංකාව සහ දකුණු කොරියාව අතර පවත්නා රාජ්‍යතාන්ත්‍රික සබඳතා සම්බන්ධයෙන් සිහිපත් කළ ශ්‍රී ලංකාවේ දකුණු කොරියානු තානාපතිවරයා වර්තමානය වනවිට එම සබඳතා තවදුරටත් ශක්තිමත් වී තිබෙන බව වැඩිදුරටත් ප්‍රකාශ කළේය..